b'\n_START_ARTICLE_\nStanovni\xc5\xa1tvo Somalije\n_START_PARAGRAPH_\nStanovni\xc5\xa1tvo Somalije ve\xc4\x87inom \xc4\x8dine Somalci._NEWLINE_Prema popisu stanovni\xc5\xa1tva iz 1987. godine u Somaliji je \xc5\xbeivjelo 7.114.431 stanovnik, dok prema procjenama iz 2017. u Somaliji \xc5\xbeivi 11.031.386 stanovnika. Prema podacima The World Factbook, prosje\xc4\x8dna dob stanovni\xc5\xa1tva Somalije iznosi tek 17,9 godina (18,1 mu\xc5\xa1karci, 17,8 \xc5\xbeene). O\xc4\x8dekivana du\xc5\xbeina \xc5\xbeivotnog vijeka je 52,4 godine (50,3 mu\xc5\xa1karci, 54,5 \xc5\xbeene). Stopa nataliteta iznosi 39,6\xe2\x80\xb0, dok je stopa mortaliteta 13,1\xe2\x80\xb0. Infantilni mortalitet je iznimno visok te iznosi 96,6\xe2\x80\xb0 Kao posljedica gra\xc4\x91anskih rata raseljeno je oko 400.000 ljudi, ve\xc4\x87inom u Keniji (160.000), Jemenu (68.000) i susjednom D\xc5\xbeibutiju (20.000)._NEWLINE_Ne\xc5\xa1to vi\xc5\xa1e od 40% stanovni\xc5\xa1tva \xc5\xbeivi u gradovima. Glavni i najve\xc4\x87i grad je Mogadishu (1.175.000 st., 2003.), a drugi ve\xc4\x87i gradovi (1990.) su Hargeisa (90.000 st.), Kismaayo (90.000 st.), Berbera (70.000 st.) i Merka (62.000 st.)._NEWLINE_Prema etni\xc4\x8dkoj pripadnost, stanovnici su ve\xc4\x87inom Somalci (92,2%), Arapa je 2,2%, Afara 1,3%, dok ostali \xc4\x8dine 4,3% ukupnog stanovni\xc5\xa1tva. Ve\xc4\x87ina stanovni\xc5\xa1tva su sunitskog islama koji je i slu\xc5\xbebena religija. Iako su slu\xc5\xbebeni jezici somalski i arapski, u Somaliji se govori engleskim i talijanskim jezikom \xc5\xa1to je posljedica kolonijalne pro\xc5\xa1losti._NEWLINE_Od gospodarski aktivnog stanovni\xc5\xa1tva, oko 70% njih je zaposleno u poljoprivredi i \xc5\xa1umarstvu dok ostatak radi prete\xc5\xbeno u industriji, gra\xc4\x91evinarstvu i uslu\xc5\xbenim djelatnostima.'